Ο **Νίκος Νικολάου** είναι Έλληνας ηθοποιός.

Βιογραφικό
----------

Αποφοίτησε από τη Δραματική Σχολή του Εθνικού Θεάτρου στα τέλη της δεκαετίας του 1970. Μετά το τέλος των σπουδών του εργάστηκε ως ηθοποιός κυρίως στο θέατρο. Μέχρι το 1994 έλαβε μέρος σε διάφορες θεατρικές παραγωγές του Εθνικού Θεάτρου. Συνεργάσθηκε με το Ημικρατικό Θέατρο Κρήτης σε διάφορες παραστάσεις, με τον θίασο της Αλίκης Βουγιουκλάκη και του Θύμιου Καρακατσάνη, με διάφορους άλλους θιάσους και με το Κρατικό Θέατρο Βορείου Ελλάδος (Κ.Θ.Β.Ε.). Έχει διδάξει το μάθημα της Υποκριτικής στη Δραματική Σχολή του ΚΘΒΕ και υπήρξε εξωτερικός συνεργάτης του Δεύτερου και Τρίτου Προγράμματος της Ελληνικής Ραδιοφωνίας. Διετέλεσε καλλιτεχνικός διευθυντής στο Κέντρο Πολιτισμού «Παλατάκι» και είναι Αντιπρόεδρος στο «Ελληνικό Κέντρο Διεθνούς Ινστιτούτου Θεάτρου» (Ι.Τ.Ι).

Από τα μέσα της δεκαετίας του 1990 ξεκίνησε να λαμβάνει μέρος σε διάφορες τηλεοπτικές σειρές των καναλιών ΕΤ1, ΝΕΤ, MEGA, ANT1, ALPHA και STAR. Κάποιες από αυτές είναι *Σκοτεινά σύννεφα*, *Ανίσχυρα ψεύδη*, *Το μπέρδεμα*. Από το 2004 μέχρι σήμερα έχει λάβει μέρος σε κάποιες από τις πιο δημοφιλείς τηλεοπτικές σειρές της ιδιωτικής τηλεόρασης όπως *Εραστής δυτικών προαστίων*, *Το κόκκινο δωμάτιο*, *Μαζί σου*, *Στο παρά 5*, *Ευτυχισμένοι μαζί*, *Χαρά αγνοείται* και *L.A.P.D.* Τη σεζόν 2019-2020 ερμήνευσε το ρόλο του αστυνομικού Φώτη Σαράντη στη δραματική σειρά *Έρωτας μετά* στον τηλεοπτικό σταθμό Alpha TV και τη σεζόν 2020-2021 το ρόλο του βουλευτή Τζώρτζη Αξιώτη στη δραματική σειρά *Έξαψη* στο Mega Channel.

### Προσωρινή παύση από το ΚΘΒΕ λόγω καταγγελίας για παρενόχληση

Από το 2013 έως σήμερα ανήκει στο καλλιτεχνικό δυναμικό του Κρατικού Θεάτρου Βορείου Ελλάδος, ενώ τον Δεκέμβριο του 2019 διορίστηκε αναπληρωτής καλλιτεχνικός διευθυντής του με απόφαση της υπουργού Πολιτισμού Λίνας Μενδώνη. Τον Μάρτιο του 2021 υπήρξαν δημοσιεύματα περί ύπαρξης καταγγελίας εις βάρος του για σεξουαλική παρενόχληση, σχετικά με τα οποία ο υφυπουργός Πολιτισμού Νικόλας Γιατρομανωλάκης τον κάλεσε να τοποθετηθεί εγγράφως και δημοσίως. Αυτός, με επιστολή του στις 11 Μαρτίου, αρνήθηκε εμφατικά οποιαδήποτε εμπλοκή του σε ανάλογες υποθέσεις, προανήγγειλε μηνύσεις για συκοφαντική δυσφήμιση και πρότεινε την προσωρινή του αποχώρηση «*για να μην πληγεί το ΚΘΒΕ*». Κατόπιν αυτού, στις 12 Μαρτίου, ο υφυπουργός με απόφασή του ανέστειλε τα καθήκοντά του ως αναπληρωτή καλλιτεχνικού διευθυντή του ΚΘΒΕ «*μέχρι να απαντήσει η Εισαγγελία Πρωτοδικών Αθηνών επί του αιτήματος του Υπουργείου ή να υπάρξουν σαφέστερα δεδομένα*».

Αφού η διερεύνηση της υπόθεσης απέβη άκαρπη και δεν προέκυψε κανένα στοιχείο, τον Ιούνιο του 2021 η Εισαγγελία Αθηνών την έθεσε στο αρχείο. Κατόπιν αυτού, τον Αύγουστο της ίδιας χρονιάς επέστρεψε κανονικά στα καθήκοντά του.

Τηλεόραση
---------

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1980 | *Άθλιοι των Αθηνών* | ΕΤ1 |  |  |
| 1977-1978 | *Πορφύρα και αίμα* | ΥΕΝΕΔ | Πραιπόζητος Οστιάριος | Βασικό Καστ |
| 1984 | *Προς Οφρύνιο* | ΕΡΤ | Γιάννης | Πρωταγωνιστικός Ρόλος |
| 1988 | *Παρέλαση* | ΕΤ1 |  |  |
| 1992-93 | *Κωστής Παλαμάς* |  |  |
| 1993 | *Πάθος* |  | Πρωταγωνιστικός Ρόλος |
| 1995-1996 | *Σκονισμένα σύννεφα* | Μιχάλης |
| 1997 | *Και οι παντρεμένοι έχουν ψυχή* | ANT1 |  |  |
| 1999-2000 | *Ανίσχυρα ψεύδη* | ΕΤ1 |  | Πρωταγωνιστικός Ρόλος |
| 2000-2001 | *Το μπέρδεμα* | STAR | Χαράλαμπος |
| 2001 | *Βαθύ κόκκινο* |  |
| *Δακρυσμένα φεγγάρια* |  |
| 2004-2005 | *Εραστής δυτικών προαστίων* | MEGA | Παύλος Κομνηνός | 5 επεισόδια |
| 2005 | *Σαν γλυκό του κουταλιού* | ANT1 |  | Πρωταγωνιστικός Ρόλος |
| 2005 | *Έρωτας* |  |  |
| 2005-2006 | *Γη και ουρανός* | MEGA | Μαρκάτος | Πρωταγωνιστικός Ρόλος |
| 2006 | *Το κόκκινο δωμάτιο* | Θόδωρος | Επεισόδιο: "Το άσπρο πακέτο" |
| *Στο παρά 5* | Δημοσθένης Πολίτης | 6 επεισόδια |
| 2006-2007 | *Μαζί σου* | Λεωνίδας Μαρέλης | Πρωταγωνιστικός Ρόλος |
| 2007 | *Ευτυχισμένοι μαζί* | Πάνος Γεργελές | Επεισόδιο: "Νίτσα-Ελενίτσα Ελενάκι μου" |
| 2007-2008 | *Γοργόνες* | καπετάν Νικόλας | Πρωταγωνιστικός Ρόλος |
| 2008-2009 | *Χαρά αγνοείται* | Οδυσσέας Στεργίου |
| 2009-2010 | *L.A.P.D.* | Νίκος Καλούδας |  |
| 2014-2015 | *Η εκδρομή* | ANT1 | Γεράσιμος Δενδρινός | Πρωταγωνιστικός Ρόλος |
| 2015-2016 | *Η χειρότερη εβδομάδα της ζωής μου* | MEGA | Κάρολος Κορνηλιάδης |
| 2019-2020 | *Έρωτας μετά* | ALPHA | Φώτης Σαράντης |
| 2021 | *Έξαψη* | MEGA | Τζώρτζης Αξιώτης |

Παραπομπές
----------

1. 1 2  «Νίκος Νικολάου: Βιογραφικό». *Κρατικό Θέατρο Βορείου Ελλάδος*. 2015-10-29.. Ανακτήθηκε στις 2015-10-29.
2. ↑  «ΝΙΚΟΣ ΝΙΚΟΛΑΟΥ: Είμαι ένας τυχερός άνθρωπος… ζω από το θέατρο». *xaidarisimera.gr*. 2017-05-17.. Ανακτήθηκε στις 2017-05-17.
3. ↑  «Νίκος Νικολάου - Κατηγορείται για σεξουαλική παρενόχληση». *www.naftemporiki.gr*. 11 Μαρτίου 2021. Αρχειοθετήθηκε από το πρωτότυπο στις 15 Μαρτίου 2021. Ανακτήθηκε στις 11 Μαρτίου 2021.
4. ↑  «Το υπ. Πολιτισμού ζητά εξηγήσεις από τον αν. καλλιτεχνικό διευθυντή του ΚΘΒΕ μετά από δημοσίευμα για καταγγελίες | LiFO». *www.lifo.gr*. 11 Μαρτίου 2021. Ανακτήθηκε στις 29 Μαρτίου 2024.
5. ↑  «Τι απαντά ο ηθοποιός Νίκος Νικολάου στα δημοσιεύματα περί σεξουαλικής παρενόχλησης». *www.naftemporiki.gr*. 11 Μαρτίου 2021. Αρχειοθετήθηκε από το πρωτότυπο στις 15 Μαρτίου 2021. Ανακτήθηκε στις 11 Μαρτίου 2021.
6. 1 2  «Απόφαση Ανάκλησης Άσκησης Καθηκόντων του Αναπληρωτή Καλλιτεχνικού Διευθυντή του ΚΘΒΕ». Υπουργείο Πολιτισμού. Ανακτήθηκε στις 5 Ιανουαρίου 2022.